tartuNLP/wikipedia-smugri-20251201 huggingface dataset:
Korpilahden suuralue

Korpilahden suuralue on kuntien osa-aluetilastointia varten muodostettu suuralue Jyväskylässä. Suuralue vastaa alueeltaan Korpilahden kuntaa ennen sen liitosta Jyväskylään vuoden 2009 alussa. Suuralueen numero on 14. Se jakautuu edelleen 5 tilastoalueeseen, joihin kuuluu 15 pienaluetta. Koko Jyväskylän osa-aluejako on esitetty artikkelissa Luettelo Jyväskylän pienalueista. Kaupunginosajako ei ole yhteydessä suur-, tilasto- ja pienalueisiin, mutta Korpilahden suuralueella on 10 Jyväskylän kaupunginosaa.
Vuonna 2009 Korpilahden suuralueella oli 5 071 asukasta ja vuonna 2016 sen asukasluku oli 4 960.
Jyväskylän osa-aluejako Korpilahdella.
14 Korpilahden suuralue sisältää seuraavat tilasto- ja pienalueet:
Jyväskylän kaupunginosajako Korpilahdella.
Korpilahden suuralueella on seuraavat kaupunginosat:
Emma Dumont

Emma Dumont (s. Emma Noelle Roberts 15. marraskuuta 1994 Seattle, Yhdysvallat) on yhdysvaltalainen näyttelijä, malli ja tanssija. Hän on näytellyt muun muassa ABC Family -kanavan "Bunheads"-sarjan Melanie Segalina ja NBC-kanavan "Aquarius"-sarjan Emma Karnina.
Nuoruus.
Dumont syntyi Seattlen kaupungissa vuonna 1994. Hän kävi peruskoulua Washingtonin suurimmassa koulussa, jonka jälkeen siirtyi opiskelemaan James A. Garfield High Schooliin. Dumont kuitenkin halusi keskittyä näyttelijän uraansa ja siirtyi täysin kotiopetukseen.
Musiikin ja teatterin linjaa Dumont opiskeli Orange County School of the Artsin penkeillä.
Balettia Dumont on harrastanut kolmevuotiaasta lähtien, ja viulunsoiton hän aloitti neljävuotiaana.
Dumont on Mensan jäsen.
Ura.
Dumont sai 12-vuotiaana ensimmäisen elokuvaroolinsa vuonna 2009 valmistuneesta komediasta "True Adolescents". Hän voitti V magazinen mallikilpailun 2010 ja sai sen ansiosta sopimuksen Ford-mallitoimiston kanssa.
Dumont sai vuonna 2011 pääroolin ABC Family -kanavan "Bunheads"-sarjasta.
Oleh Ljaško

Oleh Valerijovytš Ljaško (, s. 3. joulukuuta 1972 Tšernihiv, Ukraina) on ukrainalainen toimittaja ja poliitikko, Verh’ovna Radan jäsen ja radikaalipuolueen johtaja.
Vanhempiensa erottua Ljaško kasvoi neuvostoliittolaisessa orpokodissa. Hän työskenteli paimenena Progress-kolhoosilla ja opiskeli traktorinkuljettajaksi. Hän valmistui 1988 Harkovan G. S. Skovorodan kansallisesta pedagogisesta instituutista. Hän oli kiovalaisen "Nuori kaarti" -lehden kirjeenvaihtajana ja vuodesta 1992 Ukrainan taloussuhteiden ministeriön lehden toimittajana.
Ljaško valittiin radaan vuosina 2006 ja 2007 Julija Tymošenkon ryhmittymän listoilta ja 2012 ja 2014 radikaalipuolueen listoilta.
Ljaško tuomittiin 1994 kuuden vuoden vankeuteen kavalluksesta ja petoksesta. Hänet kuitenkin armahdettiin vuotta myöhemmin, ja rikosrekisteri pyyhittiin 1998.
Tuntemattomat henkilöt julkaisivat vuonna 2010 videon Ljaškon rikostutkinnan yhteydessä tehdystä kuulustelusta vuodelta 1993, jossa hän kuvasi seksisuhdettaan Borja-nimiseen mieheen. Skandaalin vuoksi hänet erotettiin Julija Tymošenkon Batkivštšyna-puolueesta. Ljaško vakuutteli vuosia, ettei ole homoseksuaali ja piti yllä korostettua macho-imagoa. Ljaško on naimisissa ja hänellä on tytär ja poika.
Ukrainan korruption vastainen virasto alkoi tutkia syksyllä 2017 Ljaškoa. Ljaško on ilmoittanut voittaneensa kansallisessa lotossa kolme kertaa, jolla on hän ansainnut yhteensä 571 045 hryvniaa.
Toiminta Itä-Ukrainassa.
Itä-Ukrainan sodassa Ljaško on toiminut pataljoona Ljaško "Ukrainan" ja myöhemmin Šah’tarsk-pataljoonan kanssa. Ljaškon mukaan joukot toimivat sisäministeriön alaisuudessa.
Amnesty International julkaisi elokuussa 2014 kuvauksen Ljaškon toimista itä-Ukrainassa. Ljaško matkusti aseistettujen miesten joukon kanssa seudulla kaapaten ja pahoinpidellen separatisteiksi syytettyjä ihmisiä. Tapaukset kuvattiin ja julkaistiin Ljaškon verkkosivulla. Yhdessä videossa kaksi miestä, joista toinen nimetään DNR:n entiseksi "puolustusministeri" Igor Hakimzjanoviksi, on kädet selän taakse sidottuna pakettiauton tavaratilassa huppu päässä. Toisessa videossa raahataan Luhanskin alueneuvoston jäsen Arsen Klintšajev toimistostaan ulos kuulusteltavaksi. Yhdessä videossa pakotetaan Slovjanskin pormestari allekirjoittamaan erokirje uhkaamalla heittää hänet alas neljännen kerroksen ikkunasta ja uhataan tappaa kaupungin poliisipäällikkö, joka ei ole pidättänyt tunnettua separatistia. Yhdessä videossa pahoinpidellään Stahanovin pormestari, joka on järjestänyt kaupungissaan äänestyksen alueen itsenäisyydestä.
Ljaško julkaisi toukokuussa 2014 Facebook-sivullaan videon, jossa tapetaan Torezissa terroristiksi nimitetty separatistiaktivisti ampumalla häntä päähän. Toinen ammuttu mies kuoli sairaalassa. Miehet olivat valmistaneet separatismia kannattavia lentolehtisiä. Ljaško poisti postauksen muutaman tunnin kuluttua sen saatua yli 5 000 "tykkäystä".
Ljaškon mukaan hänen sisarensa Viktorija ja veljensä Serhi taistelevat Novorossijan kapinallisten puolella.
Pentti Pakarinen

Pentti Lassi Pellervo Pakarinen (29. elokuuta 1924 Oulu – 27. joulukuuta 2007 Helsinki) oli suomalainen lääkäri ja kansanedustaja. 
Pakarisen vanhemmat olivat johtaja Lauri Pakarinen ja Martta Johanna Tanninen ja puoliso vuodesta 1947 Sirkka Ilona Hovi. Hänellä on neljä lasta, Markku Antero (s. 1948), Hilkka Helena (s. 1951), Urpo Ilmari (s. 1956) ja Raimo Pellervo (s. 1960). Hän tuli ylioppilaaksi Pieksämäen yhteiskoulusta 1942 ja valmistui lääketieteen lisensiaatiksi 1951. Pakarinen toimi uransa alkuvaiheessa sekä yksityis- että kunnanlääkärinä, vt. rautatielääkärinä ja sairaalan johtajana. Hän oli presidentin valitsijamies 1962. Lääketieteen ja -kirurgian tohtoriksi 1970 väitellyt ja silmälääkäriksi 1966 erikoistunut Pakarinen oli Kuopion läänin vaalipiiristä valittu Liberaalisen kansanpuolueen kansanedustaja 20.2.1962–4.4.1966. Kunnallispolitiikassa Pakarinen toimi Suonenjoen kunnanvaltuuston jäsenenä. Ennen kansanedustajakauttaan hän toimi HYKSin silmäklinikan apulaislääkärinä, sitten silmäklinikan apulaisylilääkärinä 1970–1971, ylioppilaiden Helsingin terveydenhoitoaseman ylilääkärinä 1973–1978 ja vuodesta 1972 silmälääkärinä Helsingissä. Sodassa Pakarinen oli konekivääriryhmän ja -joukkueen johtaja, sotilasarvoltaan hän oli lääkintäluutnantti (1959).
Moskovan talouskorkeakoulu

Moskovan talouskorkeakoulu, virallisesti Kansallinen tutkimusyliopisto ”Korkein taloustieteen koulu” (, , HSE) on yksi Venäjän suurimmista yliopistoista. Se sijaitsee Moskovassa, mutta sillä on kampukset myös Pietarissa, Nižni Novgorodissa ja Permissä. Yliopisto on perustettu 1992. Tavoitteena oli uudistaa Venäjän taloustieteen opintoja, joita hallitsi marxilaisuus.
Yliopistoon liitettiin 2012 Moskovan valtiollinen matematiikan ja elektroniikan instituutti (MIEM) ja kaksi ammatillista jatkokoulutusta antavaa oppilaitosta.
Syksyllä 2016 yliopistossa oli 31000 opiskelijaa, joista 22000 Moskovassa.
Yliopisto käyttää eurooppalaista Bolognan prosessin järjestelmää, eli sillä on nelivuotinen alempi korkeakoulututkinto ja kaksivuotinen maisterin jatkotutkinto.
Vuonna 2009 yliopistolle myönnettiin kansallisen tutkimusyliopiston status.
Hulluna rakkaudesta

Hulluna rakkaudesta ("Fool for Love") on Robert Altmanin ohjaama yhdysvaltalainen elokuva vuodelta 1985. Sen on käsikirjoittanut Sam Shepard oman näytelmänsä (suom. "Ikuisesti sinun") pohjalta, ja hän näyttelee myös elokuvan pääosaa. Muita keskeisiä näyttelijöitä ovat Kim Basinger, Randy Quaid ja Harry Dean Stanton.
Juoni.
Kiertelevä cowboy (Shepard) palaa rakastettunsa (Basinger) ja juopon isänsä (Stanton) luo nuhjuiseen hotelliin keskilännessä. Kamarinäytelmän kaltaisessa elokuvassa esiin nousee kipeitä teemoja, kuten insestiä.
Vastaanotto.
"Helsingin Sanomien" videouutuusesittelyssä 1987 Mikael Fränti sanoo Shepardin tekstin käynnistyvän hitaasti mutta huipentuvan lopulta suorastaan trilleriksi. "Video-oppaassa" vuodelta 1994 Asko Alanen kehuu Shepardin roolisuoritusta ja tekstiä ja antaa elokuvalle neljä tähteä viidestä, mikä vastaa sanallista arviota ”erinomainen”.
Pekka Rokala

Pekka Rokala (s. 28. helmikuuta 1964 Ähtäri) on suomalainen laulaja-lauluntekijä, joka lopetti aktiivisen uransa vuonna 2014.
Rokalan yhtyeitä olivat muun muassa Pekka Rokala folk band ja Duo RokKes. Lisäksi hän keikkaili aktiivisesti trubaduurina mies, kitara ja huuliharppu -kokoonpanolla sekä huumorihahmo Limbo Laaksona.
Rokalan sävellyksiä ja/tai sanoituksia ovat levyttäneet muun muassa Topi Sorsakoski, tangokuningas Kari Hirvonen sekä Joonas Erkkilä ja Unelma.
Johan Vasara

Johan Vasara (s. 25. huhtikuuta 1988) on norjansaamelainen poronomistaja. Vasara oli Koutokeinon kunnanhallituksen puheenjohtaja 2015–2019.
Johan Vasara edustaa Norjan työväenpuoluetta (Ap).
Konstruaali

Sosiaalipsykologiassa konstruaali on yksilön tapa havaita, ymmärtää ja tulkita ympäröivää maailmaansa, ja eritoten itseensä kohdistuvaa toisten käytöstä tai toimintaa.
Tutkijat ja teoreetikot ovat tunnustaneet subjektiivisen konstruaalin merkittävyyden, etenkin yksimielisyysharhan ja perusarviointivinouman käsitteisiin liittyen. Konstruaaleilla on merkittävä rooli "milloin tahansa ihmiset joutuvat kurkottamaan suoraan havaintoon tai kuvaukseen perustuvan tiedon ulkopuolelle, eritoten heidän joutuessaan päättelemään lisäyksityiskohtia aiheesta, sen kontekstista, tai tapahtumien merkityksestä ja lopputuloksista ympärillään." Toisin sanoen, henkilö todennäköisimmin käyttää konstruaalia, kun häneltä puuttuu toiminnalleen tarpeellista tietoa.
Merkittävimmät teoreettiset mallit.
Konstruaalin käsite ei ole uusi ja sen osaset on nähtävissä jo monien menneiden psykologien töissä, mukaan lukien Kurt Lewinin käsityksessä subjektiivisen todellisuuden tärkeydestä ja sen vaikutuksesta henkilön omaan merkittävyyteen; Kurt Koffkan hahmopsykologian teorioissa; ja Maurice Merleau-Pontyn viittauksissa henkilökohtaisiin tilanteisiin. Konstruaaleja pidettiin aiemmin esteinä ihmisen kyvylle havaita maailmaa, mutta nykyisin ne käsitetään mekanismeina selittää miten tai miksi henkilö ajattelee niin kuin ajattelee.
Kognitiivisessa psykologiassa ollaan käsitelty konstruaalien käsitettä ehkä kaikkein tiiveimmin. Tämä näkyy alan painotuksessa ihmisten muodostamiin skeemoihin, "jotka auttavat havainnoijaa selvittämään epämääräisyyksiä, täyttämään aukkoja tiedossaan ja yleisesti ottaen löytämään ennustettavuutta ja selkeyttä". Alalla vaalitaan ideaa, että ihminen on riippuvainen tilanteen ulkopuolisiin tietolähteisiin muodostaessaan käsitystään ympäristöstänsä.
Solomon Asch esitti tärkeän käsitteen konstruaaliteoriassa, todetessaan, "että viestin syvin sisältö voi muuttua siihen yhdistetyn lähteen funktiona." Hänen klassisin esimerkkinsä on lause: "pieni kapina…on hyvä asia." Lauseella on kuulijalle hyvin eri merkitys, kun se on Thomas Jeffersonin sanomaa, suhteessa siihen, kun se on Vladimir Leninin sanomaa. Lauseen merkitys ei kuitenkaan riipu vain sen sanojasta, vaan myös siitä, miten sen kuulija sen tulkitsee.
Empiirinen evidenssi.
Vuonna 1946 Solomon Asch toteutti yhden varhaisimmista tunnetuista empiirisistä kokeista ihmisten konstruaaleille. Tässä kokeessa Asch keskittyi ihmistuntemuksen muodostumiseen. Hän pyysi osallistujia perehtymään luetteloon persoonallisuuspiirteistä ja arvostelemaan ja/tai luonnehtimaan jokaisen luetellun piirteen haltijaa. Kokeen tulokset toivat esille kaksi erityyppistä ilmiötä: tietyn tyyppisten sanojen alku– ja suhteettomuusefektit. Alkuefektissä persoonallisuuspiirteet, jotka lueteltiin ensin, näyttivät vaikuttavan enemmän osallistujan mielikuvaan kyseisen piirteen omaavasta henkilöstä. Kuitenkin, Aschin löytämä vaihtelu kategoristen termien vaikutuksessa, kuten "lämpö" ja "kylmyys", viittaavat että nämä luetellut piirteet olivat "herkkiä vaihteleville tulkinnoille tai konstruaaleille–ja täsmällinen kytkeytynyt merkitys riippui osallistujan yleisemmin muodostamista mielikuvista.
Johanna-vuodet 1980–1983

Johanna-vuodet 1980–1983 on SIGin kolmen levyn kokoelma-albumi, joka julkaistiin 7. marraskuuta 2014.
Ensimmäinen levy on koottu albumeista "Matkalla maineeseen" ja "Sudet", toinen levy pohjautuu albumeihin "Vuosisadan rakkaustarina" ja "", ja kolmas levy sisältää singlejä, kappaleiden vaihtoehtoisia versioita sekä aiemmin julkaisemattomia äänityksiä.
Kutsut (elokuva)

Kutsut ("L’Invitation") on Claude Gorettan ohjaama sveitsiläis-ranskalainen draamakomedia vuodelta 1973. Goretta laati satiirisen elokuvan käsikirjoituksen yhdessä Michel Vialan kanssa. Elokuvan pääosaa esittää Michel Robin.
"Kutsut" oli ensimmäisiä Suomessa nähtyjä Sveitsin uuden aallon ohjaajien elokuvia 1970-luvun alkupuolella. Se sai elokuvateattereissa 8 510 katsojaa, minkä lisäksi sitä esitettiin elokuvakerhoissa.
Juoni.
Hiljainen ja ujo pikkuvirkamies saa suuren perinnön, ostaa komean omakotitalon ja järjestää työtovereilleen näyttävät tupaantuliaiset, joiden aikana ihmisten käytöksen kulissit alkavat murentua ja naamiot riisutaan.
Vastaanotto.
Vuoden 1973 Cannesin elokuvajuhlilla "Kutsut" oli ehdolla Kultaisen palmun saajaksi ja voitti kaksi muuta palkintoa. Oscareissa se oli ehdolla parhaan vieraskielisen elokuvan sarjassa.
"Helsingin Sanomien" televisiosivulla helmikuussa 1986 Mikael Fränti piti "Kutsuja" hauskana elokuvana, joka näyttää että syvä ystävyys on mahdollista, jos ihminen oppii nauramaan itselleen ja luopuu turhamaisuudestaan ja ennakkoasenteistaan. Brittiläisen "Sight &amp; Sound" -elokuvalehden Nigel Andrews ihaili Gorettan tapaa kuvata kaoottisiksi kääntyviä juhlia metronomin tarkasti ja tyylikkäästi sortumatta slapstick-huumoriin.
Odessey and Oracle

Odessey and Oracle on brittiläisen rockyhtye The Zombiesin toinen studioalbumi. Albumin julkaisi alun perin Columbia Records -levy-yhtiö huhtikuussa 1968. "Odessey and Oracle" nauhoitettiin kolmen kuukauden aikana kesäkuun ja marraskuun 1967 välillä Abbey Road Studios ja Olympic Studios -studioilla Lontoossa. Kappale ”Time of the Season” julkaistiin singlenä, ja siitä tuli hittikappale vuoden 1969 alussa. 
Albumi sijoittui "Rolling Stonen" 500 Greatest Albums of All Time -listan sijalle 100. Se valittiin vuonna 2005 julkaistuun hakuteokseen "1001 albumia jotka jokaisen on kuultava edes kerran eläessään".
Maengmum Pimnitchakun Bumrungkit

Pimnitchakun Bumrungkit (, s. 5. marraskuuta 1995), paremmin tunnettu lempinimellään Maengmum (thai: แมงมุม) on thai-kiinalainen näyttelijä, malli ja laulaja yrityksestä nimeltä TV THUNDER. 
Elämäkerta.
Maengmum syntyi Samut Prakanissa, Thaimaassa. Hän on perheen toinen lapsi, ja hänellä on yksi isosisko nimeltä Maengpor sekä yksi pikkuveli nimeltä Ice. Maengmum on 163 cm pitkä, painaa 45 kg, ja hänen horoskooppinsa on Skorpioni.
Maengmum kävi Samut Prakanin Poonpermpon tarhassa pienenä, valmistui Praditsueksa peruskoulusta Chantaburista, kävi Adventist Ekamai -lukiota Bangkokissa, ja on tällä hetkellä opiskelemassa Bangkokin yliopistossa lentoyhtiöliiketoiminnan johtoa, jonne hän värväytyi vuonna 2014. Aluksi hän aikoi opiskella elokuvaohjausta yliopistossa, koska se sopi hänen työhönsä, mutta sitten hän päätti opiskella lentoyhtiöiden liikkeenjohdon hallintaa, sillä se on todella mielenkiintoista sekä siinä oppii englantia.
Maengmum aloitti uransa viihdeteollisuudessa tulemalla TV-show-juontajaksi "Strawberry Cheesecake" yritykseen vuonna 2008. Sen jälkeen, kun hän lopetti televisiojuontajana olemisen vuonna 2010, hän alkoi esiintyä enemmän televisiossa, sarjoissa ja elokuvissa. 
2. syyskuuta 2019 Maengmum vaihtoi nimensä sosiaalisessa mediassa Tanshi-nimeen. Myöhemmin hän selitti Facebookissa, että "Tanshi" on nimi, jonka hänen äitinsä antoi hänelle. 
Laulu-ura 
Maengmum julkaisi ensimmäisen virallisen biisinsä lokakuun 3, 2018 nimeltä "ยังไงก็เสียใจ (SORRY)". Kappale on Youtubessa, Spotifyssa ja muissa musiikkisovelluksissa. Maengmum lauloi tämän laulun livenä Thai TV -ohjelmassa nimeltä Masterkey Lokakuun 5. 
Filmografia.
Draamat
Elokuvat
TV ohjelmat
Sosiaalinen media.
Facebook
Instagram
Youtube
Twitter
Diskografia.
ยังไงก็เสียใจ (SORRY) - Together With Me The Next Chapter OST (3. Lokakuuta 2018)
Mongolian parlamenttivaalit 2016

Mongolian parlamenttivaalit 2016 järjestettiin 29. heinäkuuta 2016. Äänestysjärjestelmää muutettiin edellistä vaaleista siten että pienempiä puolueita marginalisoitiin ja 150 000 äänestäjää ei kyennyt äänestämään koska he eivät kyenneet rekisteröitymään äänestäjiksi. Tulos hyväksyttiin vain jos vähintään 50 % kunkin vaalipiirin äänestäjistä kävi äänestämässä. 
Ehdokasasettelu.
12 puoluetta asetti ehdokkaita vaaleihin. Kansan tahto – vihreä puolue ei saanut osallistua sillä heillä oli epäselvyyksiä papereiden kanssa.
Eibsee

Eibsee on järvi eteläisessä Saksassa Baijerin osavaltiossa. Se sijaitsee noin 11 kilometriä Garmisch-Partenkirchenistä lounaaseen Zugspitze-vuoren juurella.
Eibseen vesi on kirkasta ja smaragdinvihreää, ja sen sanotaan olevan yksi Baijerin Alppien kauneimmista järvistä. Järvi on suosittu matkailukohde. Järven ympäri kulkee helppokulkuinen, mutta paljon korkeuseroja sisältävä 7,5 kilometriä pitkä vaelluspolku. Eibseen itärannalla on hotelli. 
Liikenne.
Hotellin lähettyviltä lähtee Eibsee-Seilbahn -köysirata Zugspitzen huipulle. Köysirata-aseman vieressä on Bayerische Zugspitzbahn hammasrata-asema, mistä pääsee myös Zugspitzen huipulle sekä Garmisch-Partenkircheniin. Garmisch-Partenkirchenistä pääsee järvelle myös linja-autolla.
Yhdysvaltain perustuslain 17. lisäys

Yhdysvaltain perustuslain 17. lisäys (engl. "Seventeenth Amendment to the United States Constitution") on Yhdysvaltain perustuslakiin tehty lisäys. Se hyväksyttiin kongressissa 13. toukokuuta 1912 ja ratifioitiin 8. huhtikuuta 1913. Lisäyksen mukaan Yhdysvaltain senaatin jäsenet on valittava kansanvaaleilla.
17. lisäys muutti perustuslain ensimmäisen artiklan kolmatta pykälää. Alkuperäisen pykälän mukaan senaattoreiden valinta oli osavaltioiden lainsäädäntöelinten tehtävä: "The Senate of the United States shall be composed of two Senators from each state, chosen by the legislature thereof for six Years; and each Senator shall have one Vote." Lisäyksen ratifioinnin myötä sana "legislature", "lainsäädäntöelin", korvattiin sanalla "people", "kansa".
Pietro Pellegri

Pietro Pellegri (s. 17. maaliskuuta 2001 Genova) on italialainen jalkapalloilija. Hän on pelipaikaltaan keskushyökkääjä. Hän edustaa Serie A:ssa pelaavaa Torinoa.
Pellegri on Genoan kasvatti. Hän oli siihen mennessä nuorin Serie A:ssa pelannut pelaaja tehtyään debyyttinsä Genoan paidassa 15 vuoden ja 280 päivän iässä. Hän edusti tammikuusta 2018 kesään 2022 saakka Ranskan Ligue 1:ssä pelaavaa Monacoa mutta oli kaudella 2021–2022 lainassa Italiassa Milanissa ja Torinossa, joista jälkimmäinen osti hänet kesällä 2022.
Pellegri on pelannut useissa Italian nuorisomaajoukkueissa alle 15-vuotiaista alle 21-vuotiaisiin. Hän on pelannut Italian A-maajoukkueessa yhden ottelun: marraskuussa 2020 hän tuli vaihdosta kentälle ystävyysottelussa Viroa vastaan.
Time of the Season

Time of the Season on englantilaisen rockyhtyeen The Zombiesin single, joka esiintyy yhtyeen vuoden 1968 albumilla "Odessey and Oracle". Kappaleen sanoitti kosketinsoittaja Rod Argent ja se nauhoitettiin Abbey Road Studios -studiolla elokuussa 1967. Kappale julkaistiin maaliskuussa 1968, ja siitä tuli hitti, nousten listojen kärkisijoille muun muassa "Billboardin" Top 100 -listalla.
FanMail

FanMail on yhdysvaltalaisen tyttöbändin TLC:n kolmas studioalbumi, joka julkaistiin LaFace Recordsilla ja Arista Recordsilla 23. helmikuuta 1999. Albumin nimi on kunnianosoitus yhtyeen faneille, jotka lähettivät heille fanipostia TLC:n ollessa tauolla. 
"FanMail" sijoittui Billboard 200 -musiikkilistan 1. sijalle, myyden arviolta 318 000 kappaletta ensimmäisellä viikollaan julkaisemisen jälkeen. Albumi pysyi 1. sijalla viisi viikkoa. Suomessa albumi oli Suomen virallisen listan sijalla 26. kolme viikkoa.
Albumi sai kahdeksan ehdokkuutta 42. Grammy-palkintogaalassa, muun muassa yhden ehdokkuuden kategoriassa Vuoden albumin Grammy-palkinto, ja voitti kolme. "FanMail" on TLC:n myydyin albumi yhtyeen albumin "CrazySexyCool" jälkeen.
Henry Brade

Henry Brade on suomalaisen Coinmotion Oy:n (aiemmin Prasos Oy) perustaja ja toimitusjohtaja sekä Suomen ensimmäisen bitcoin-aiheisen uutissivuston Bittiraha.fi perustaja. Hän on Suomen tunnetuimpia bitcoin-vaikuttajia. Hänen perustamansa Prasos Oy toi Suomeen ensimmäisenä bitcoinien ostamiseen tarkoitetut käteisautomaatit. Prasoksen Helsingin asematunneliin asentama bitcoin-automaatti oli myös Euroopan ensimmäinen laatuaan. Nykyisin Prasoksen automaatteja hallinnoi Prasos Cash Management Oy, ja niitä on yhteensä 13 eri paikkakunnalla ja kaikilla niistä voi myös myydä bitcoineja.
Brade viestitti vuonna 2017 bitcoinin olevan hyvin likvidi valuutta, jota voi Prasos Oy:n palvelun avulla vaihtaa euroiksi nopeasti suuriakin summia. Braden mielestä bitcoinin arvonnousun voi odottaa kiihtyvän, kun uusien bitcoinien syntyminen vähenee. Uusien syntyvien bitcoinien määrä puolittuu neljän vuoden välein vuoteen 2140 mennessä, jonka jälkeen kaikki 21 miljoonaa luotavaa bitcoinia ovat olemassa, eikä niiden määrä enää kasva. Vuonna 2016 Prasos osti yrityskaupassa Coinmotion.comin palvelun, jossa käyttäjät voivat ostamisen ja myymisen ohella myös säilyttää bitcoineja. Vuonna 2020 Prasos Oy vaihtoi nimekseen Coinmotion Oy.
SWV

Sisters With Voices, joka tunnetaan paremmin lyhenteellä SWV, on yhdysvaltalainen R&amp;B-trio New Yorkista. Alun perin gospel-yhtyeenä vuonna 1986 perustetusta SWV:stä tuli yksi 1990-luvun menestyneimmistä R&amp;B-yhtyeistä. Yhtyeellä oli useita hittikappaleita, muun muassa ”Weak”, ”Right Here”, ”I’m So into You” sekä ”You’re the One”. Yhtye hajosi vuonna 1998, mutta palasi uudelleen yhteen vuonna 2005. Vuoteen 2015 mennessä SWV on myynyt yli 25 miljoonaa levyä, tehden yhtyeestä yhden eniten myyneistä tyttöbändeistä.
Kauppatori

Kauppatori tarkoittaa aukiota, joka on tarkoitettu yksinomaan torikaupan harjoittamiseen. Kauppatorit sijaitsevat yleensä kaupungeissa tai muissa asutuskeskuksissa ja niitä esiintyy joka puolella maailmaa. Niillä järjestetään usein myös markkinoita. Suomessa kauppatoreja kutsutaan usein yleisesti toreiksi. Tunnettuja suomalaisia kauppatoreja ovat esimerkiksi Turun, Helsingin ja Kuopion kauppatorit. Kauppatorilla on yleensä myytävänä alueesta ja sesongista riippuen paikallisia käsitöitä, maataloustuotteita, leipomotuotteita sekä luonnon antimia, kuten marjoja.
Kauppatorilla saa harjoittaa torikauppaa elinkeinolain säännösten puitteissa. Torilla voi olla torivalvoja, jolta myyntipaikka tavallisesti varataan ja joka toimii torin järjestyksenvalvojana. Torikauppias maksaa myyntipaikasta ennalta määrätyn torimaksun, joka voi olla torista riippuen päivä- tai vuosikohtainen. Maataloustuottajilla ja käsityöläisillä on kuitenkin oikeus harjoittaa torikauppaa tuottamistaan tuotteista ilman maksua ja elinkeinoilmoitusta, ellei myyntipaikkaan sisälly toripöytää tai kojua.
Myyntipaikan koko on määritelty kullakin torilla ja se voi olla merkitty maahan. Torikaupan aukioloaika on tavallisesti merkitty liikennemerkin lisäkilvellä, ja aukiota voidaan muina aikoina käyttää muihin tarkoituksiin, kuten pysäköintialueena tai julkisten tilaisuuksien tapahtumapaikkana. Kauppatoreilla, kuten muillakin julkisilla paikoilla, noudatetaan yleistä järjestyslakia. On olemassa myös kauppatoreja, joilla tapahtuvaa torikauppaa ei ole erityisemmin säännelty.
Yleensä kauppatorit ja -aukiot ovat muodostuneet kulkuväylien äärelle, jossa ne ovat olleet mahdollisimman suuren ihmisjoukon tavoitettavissa. Niinpä ne sijaitsevat lähes aina kaupunkien ja kylien ydinkeskustoissa. Teollisuusmaissa kauppatorien merkitys on vähentynyt kaupan alan muututtua esimerkiksi supermarkettien perustamisen myötä, mutta varsinkin kehitysmaissa torit ovat edelleen hyvin suuressa roolissa kaupankäynnin ja lähiympäristönsä talouden kannalta. Vielä 1900-luvun puolellakin Suomessa myytiin torikaupassa esimerkiksi hevosia, halkoja ja heinää, jotka ovat nykyään pääosin poistuneet toreilta. Myös muun muassa raa’an lihan ulkomyyntiä on terveyssyistä merkittävästi rajoitettu. Joissakin osissa maailmaa vastaavat myyntiartikkelit ovat sen sijaan vielä yleisesti myynnissä kauppatoreilla.
Kauppatorin uudempi vastine on kauppahalli, joka tarkoittaa sisätiloissa sijaitsevaa pienmyyjien kauppapaikkaa. Ensimmäiset kauppahallit ovat peräisin keskiajalta, mutta runsaammin niitä alettiin rakentaa vasta uudella ajalla, pääasiassa torikaupan epähygienisuudesta johtuen. 1800-luvun lopulla kauppahallien yleistyminen vähensi torikaupan suosiota niin Suomessa kuin maailmallakin, mutta viime vuosikymmeninä kummankin kauppapaikan markkinaosuus on ollut tasaisen hitaassa laskussa.
Streckerin aminohapposynteesi

Streckerin aminohapposynteesi on sarja kemiallisia reaktioita, joissa aldehydi tai ketoni reagoi ammoniakin tai ammoniumsuolan ja vetysyanidin tai syanidisuolan kanssa muodostaen aminohapon. Streckerin aminohapposynteesi on teollisestikin tärkeä menetelmä aminohappojen valmistamiseen. Reaktio on nimetty kehittäjänsä saksalaisen kemistin Adolph Streckerin mukaan ja hän raportoi reaktion ensimmäisen kerran vuonna 1850.
Reagenssit ja mekanismi.
Streckerin aminohapposynteesi tapahtuu useille niin alifaattisille kuin aromaattisillekin aldehydeille ja ketoneille. Alun perin Strecker käytti reaktiossa ammoniakkia ja vetysyanidia, mutta nykyisin käytetään ammoniumkloridia tai orgaanisia ammoniumsuoloja ja syanidisuoloja esimerkiksi natriumsyanidia. Reaktion ensimmäisessä vaiheessa ammoniakki tai amiini reagoi nukleofiilisella additioreaktiolla karbonyyliryhmän hiiliatomin kanssa. Näin muodostuu aminoalkoholi, josta eliminoituu vettä. Veden aliminoitumisen seurauksena muodostuu imiini. Nukleofiilinen syanidi-ioni reagoi elektrofiilisen imiinin kanssa additioreaktiolla ja tuotteena muodostuu aminonitriili. Tämä aminonitriili hydrolysoituu happamissa olosuhteissa aminohapoksi.

Streckerin aminohapposynteesi on tärkeä muun muassa glutamiinihapon, lysiinin ja metioniinin teollisessa valmistuksessa. Reaktiosta on kehitetty myös asymmetrisiä versioita käyttämällä kiraalisia ammoniumsuoloja tai kiraalisia katalyyttejä.
T. J. Dillashaw

Tyler Jeffrey Dillashaw (s. 7. helmikuuta 1986 Sonora, Kalifornia) on yhdysvaltalainen kääpiösarjan vapaaottelija. Hän on entinen UFC:n kaksinkertainen kääpiösarjan mestari. Dillashaw oli myös Ultimate Fighter: Team Bisping vs. Team Miller -turnauksen loppuottelussa.
Paini.
Dillashaw paini high schoolissa Jan Schulzin valmennuksessa ja oli nelinkertainen karsija ja kaksinkertainen Kalifornian osavaltion (CIF) karsija. Toisena vuotenaan hän sijoittui viidenneksi CIF osavaltion mestaruuskisoissa. Dillashaw:n painitilasto oli tuona kautena 45–7. Kolmantena vuotena hän sijoittui toiseksi CIF osavaltion mestaruuskisoissa ja saavutti kauden aikana tilastoksi 52–6. 
Yliopisto.
Menestyksekkään high school painiuran myötä hän sai apurahaa jatkaakseen painimista Kalifornian osavaltionyliopiston joukkueessa Cal State Fullerton Titansissa. Kaudella 2005–2006 Dillashaw:n ensimmäisen lukuvuoden painitilastoksi jäi 14–16. Hän matkusti kesällä 2006 ukrainaan harjoitellaakseen lisää painia. Toisena lukuvuotena Dillashaw oli menestyksekkäämpi tilastolla 17–14. Huhtikuussa 2007 hän sijoittui kuudenneksi yliopiston kreikkalais-roomalaisen painin mestaruuskilpailuissa Akron, Ohiossa alle 60-kiloisten sarjassa. Dillashaw sijoittui myös neljänneksi 2007 Pac-10 mestaruuskilpailuissa. Seuraavana vuonna 2008 Dillashaw sijoittui samaisessa Pac-10 mestaruuskilpailuissa neljänneksi tilastolla 22–10 neljällä selätyksellä. Hänet oli rankattu viimeisenä lukuvuotena yhdysvaltain kymmenenneksi parhaaksi painijaksi 60-kiloisten sarjassa. Hän oli uransa aikana myös kilpaillut kolmesti NCAA:n karsinnoissa.
Vapaaottelu.
Valmistuttuaan Fullertonin yliopistosta Dillashaw siirtyi vapaaottelun pariin. Hänen yliopisto painivalmentaja Mark Muñoz kutsui Dillashaw:n Reign Training Centeriin harjoittelemaan vapaaottelua. Puolentoista vuoden jälkeen Muñoz ehdotti Dillashaw:ta liittymään Team Alpha Maleen. Hän otteli amatöörinä 2–0 tilastolla ennen ammattilaiseksi siirtymistä.
Natalia Dyer

Natalia Danielle Dyer (s. 13. tammikuuta 1995 Nashville, Tennessee, Yhdysvallat) on yhdysvaltalainen näyttelijä. Hän teki läpimurtonsa näytellessään Nancy Wheeleriä jännitystieteissarjassa "Stranger Things".
Ura.
Dyerin ensimmäinen rooli oli Clarissa Granger elokuvassa "" vuonna 2009. Vuonna 2011 hän esiintyi elokuvassa "The Greening of Whitney Brown". Tämän jälkeen Dyer näytteli indie-elokuvassa "I Believe in Unicorns", joka sai ensi-iltansa vuonna 2014 SXSW:ssä.
Vuonna 2016 Dyer valittiin Nancy Wheelerin rooliin Netflixin "Stranger Things" -sarjassa. Vuonna 2019 Dyer näytteli Cocona Netflixin kauhuelokuvassa "Velvet Buzzsaw".
Nuoruus ja koulutus.
Dyer syntyi ja kasvoi Nashvillessa Tennesseen osavaltiossa. Hän valmistui esittävien taiteiden koulusta.
Dyer muutti New York Cityyn ja ilmoittautui New Yorkin yliopistoon vuonna 2013 opiskellen The Gallatin School of Individualized -koulussa.
Yksityiselämä.
Vuodesta 2016 lähtien Dyer on seurustellut "Stranger Things" -sarjan vastanäyttelijänsä Charlie Heatonin kanssa.
Norjanesikko

Norjanesikko ("Primula scandinavica") on esikkojen ("Primula") sukuun kuuluva monivuotinen kasvilaji. Norjanesikko on yleisesti ottaen hento sekä matalakasvuinen ruohovartinen kasvilaji, joka näyttää paljolti hennolta ja vähäkukkaiselta jauhoesikolta ("Primula farinosa"). Jauhoesikon lisäksi norjanesikko muistuttaa myös lapinesikkoa ("Primula stricta"), mutta lajit on erotettavissa toisistaan kukkien perusteella, ja lapinesikon lehtien alapinta ei yleensä ole jauhoinen, kuten norjanesikolla ja jauhoesikolla.
Norjanesikon lehdet ovat varren tyvellä yhtenä lehtiruusukkeena ja ne ovat kapeita, suikeita sekä tylppäkärkisiä. Lehtien alapinnat ovat vaalean jauheen peitossa, kuten jauhoesikollakin. Lehtiruusukkeen keskeltä kohoaa varsi, jonka päässä sijaitsevat kukat tiiviinä sarjana. Kukinnossa on tavallisesti kahdesta kahdeksaan pientä, violettia kukkaa. Kukkien verhiöt ovat vaaleajauheisia ja teriöt violetteja, keltanieluisia sekä liuskoittuneita kärkiään kohti leveneviksi liuskoiksi. Monista muista esikkolajeista poiketen norjanesikko on homostylinen eli sen kaikkien kukkien emien vartalot ovat yhtä pitkiä. Norjanesikko kukkii kesä–heinäkuussa.
Levinneisyys.
Yleisesti ottaen norjanesikkoa tavataan lähinnä vain Skandien vuoriston alueilla. Lajia ei ole tavattu Suomessa ja Ruotsissa se on harvinainen sekä rauhoitettu kasvilaji.
Norjanesikko löydettiin 1840-luvun alussa. Nykyisin se on luokiteltu kansainvälisesti silmälläpidettäväksi (NT) lajiksi.
Elinympäristö.
Norjanesikko kasvaa tunturiseuduilla erilaisilla kosteilla ja kalkkipitoisilla kasvupaikoilla, kuten lapinvuokkonummilla, kalliohyllyillä sekä tulvaniityillä.
Giorgi Makharadze

Giorgi Makharadze (; s. 1962) on entinen georgialainen diplomaatti. Hän työskenteli 1990-luvulla diplomaattina Georgian Yhdysvaltain suurlähetystössä, jossa hän toimi lähetystön toiseksi korkea-arvoisimpana diplomaattina.
Yhdysvalloissa ollessaan Makharadze tuli tunnetuksi ongelmistaan paikallisten viranomaisten kanssa. Elokuussa 1996 Makharadzea epäiltiin Washington D.C.:ssa rattiojuopumuksesta, mutta diplomaattisen koskemattomuuden vuoksi hänet vapautettiin. 3. tammikuuta 1997 Makharadze ajoi 1,5 promillen humalassa huomattavaa ylinopeutta ja joutui tämän seurauksena onnettomuuteen, jossa yksi ihminen kuoli ja neljä muuta loukkaantui. Onnettomuuden jälkeen Georgian silloinen presidentti Eduard Shevardnadze päätti Yhdysvaltain ulkoministeriön pyynnöstä luopua Makharadzen diplomaattisesta koskemattomuudesta, minkä seurauksena Makharadze voitiin viedä oikeuteen yhdysvaltalaisessa tuomioistuimessa. Oikeudenkäynnissä Makharadze myönsi syyllisyytensä kuolemantuottamukseen ja hänet tuomittiin 7-21 vuoden vankeusrangaistukseen.
Makharadze istui tuomiotaan vuoteen 2000 asti yhdysvaltalaisessa vankilassa, jonka jälkeen hänet siirrettiin georgialaiseen vankilaan. Makharadze vapautettiin Georgiassa vankilasta alkuvuodesta 2002. Yhdysvaltain ulkoministeriö kritisoi julkisesti vapauttamispäätöstä, sillä Yhdysvaltojen mielestä Makharadzen olisi pitänyt istua tuomionsa loppuun saakka vankilassa.
Sugri

Sugri ry on Turun yliopiston ylioppilaskunnan (TYY) alajärjestö ja suomalais-ugrilaisen kielentutkimuksen opiskelijoiden ainejärjestö. Se on perustettu vuonna 1973. Muita ehdotuksia järjestön nimeksi olivat pöytäkirjan mukaan Ugor ja Surali. Sugri järjestää erilaisia tapahtumia, kuten opintomatkoja suomalais-ugrilaisten kielten puhuma-alueille, sekä sitsejä yhdessä muiden TYY:n järjestöjen kanssa. Toimintaan kuuluu lisäksi suomalais-ugrilaisen kielentutkimuksen opiskelijoiden ja tutkijoiden edunvalvonta, jonka myötä muun muassa fennougristiikan perusteet saatiin suomen kielen ja suomalais-ugrilaisen kielentutkimuksen yhteisiin perusopintoihin.
Sugrissa on toiminut useita myöhempiä suomalais-ugrilaisen kielentutkimuksen oppiaineen työntekijöitä, kuten professori Sirkka Saarinen, joka toimi opiskeluaikanaan Sugrin puheenjohtajana. Järjestön tunnus on uralilainen sielulintu, monien suomalais-ugrilaisten kansojen myyttinen apueläin, johon on merkitty linnun sydän muinaisen metsästysmagian mukaisesti. Sugrilinnun on epäilty esittävän metsoa tai sotkaa, mutta sen esikuvasta ei ole varmuutta. "Sielulintu" on myös ainejärjestön verkossa ilmestyvän järjestölehden nimi. Sugrin opiskelijahaalarit ovat mustat, koska niillä haluttiin erottua suomen kielen ainejärjestöstä Kannasta, joka käyttää valkoisia haalareita.
Luettelo Suomen Sosialidemokraattisen Puolueen puoluekokouksista

Tämä on luettelo Suomen Sosialidemokraattisen Puolueen puoluekokouksista. SDP (vuoteen 
1903 Suomen Työväenpuolue) on vuodesta 1899 lähtien järjestänyt yhteensä 38 varsinaista puoluekokousta sekä seitsemän ylimääräistä 
puoluekokousta. Lisäksi luettelossa ovat mukana puolueen perustava kokous ja vuoden 1918 sisällissodan jälkeen pidetty "Suuri Sosialidemokraattisen työväen kokous". Puoluekokousten numerointi noudattaa SDP:n omaa käytäntöä, jossa ylimääräiset puoluekokoukset on vuotta 1991 lukuun ottamatta laskettu varsinaisten kokousten joukkoon.
Partenope-luokka

Partenope-luokka oli Italian kuninkaallisen laivaston kahdeksan 1880- ja 1890-lukujen vaihteessa valmistetun torpedoristeilijän muodostama alusluokka.
Rautusvuoman kansallispuisto

Rautusvuoman kansallispuisto (, , ) on kansallispuisto Pohjois-Norjassa Tromssan ja Finnmarkin läänissä pääosin Porsangin kunnan alueella. Puisto on 747 neliökilometrin laajuinen.
Vuoma on suomen peräpohjalaisiin murteisiin saamenkielestä lainattu sana, joka tarkoittaa tunturien välistä laaksoa.
Maantiede.
Luonto.
Kansallispuisto käsittää puistolle nimen antaneen Rautusvuoman laakson sekä tunturialueen, jonka korkeimmat huiput ovat yli 1000-metrisiä. Puiston korkein kohta on Čohkaráššan huippu, joka yltää 1 138,89 metriä meren pinnan yläpuolelle.
Tunturit muodostavat Gáissaksi kutsutun tunturijonon. Tuntureiden välissä on vehmaita laaksoja, joissa on monien kasvi- ja eläinlajien pohjoisimpia esiintymiä, kuten maailman pohjoisimpana pidetty mäntymetsä. 
Puiston pohjois- ja länsiosan laajaa vuomaa halkoo Rautusjoki, joka on yläosaltaan vuolas, mutta Lompola-nimisellä alajuoksullaan hidasjuoksuinen.
Yhteydet.
Kansallispuisto sijaitsee lähellä E6-tietä ja Lemmijoen taajamaa. Puiston opastuskeskuksena toimiva Rautusniemen luontotalo ja museo (norj. "Stabbursnes naturhus og museum") on tien varressa noin 13 km Lemmijoelta pohjoiseen. E6-tieltä on 6 kilometrin tieyhteys puiston rajalle.
Lemmijoelta Hammerfestin suuntaan kulkevat linja-autot pysähtyvät Rautusniemellä.
Guor Marial

Guor Mading Maker (tunnetaan myös nimellä Guor Marial, s. 15. huhtikuuta 1984 Panrieng County, Unity, Sudan) on eteläsudanilainen kestävyysjuoksija, joka kilpailee pääosin maratonilla. 180 senttimetriä pitkä ja 60 kilogrammaa painava Maker asuu Yhdysvalloissa.
Ura.
Maker osallistui Itsenäisten olympiaurheilijoiden edustajana vuoden 2012 kesäolympialaisiin, jossa hän sijoittui sijalle 47. Maker kilpaili olympialaisissa enonsa sukunimellä Marial. Olympialaisten jälkeen Maker on käyttänyt oikeata nimeään. Vuoden 2016 kesäolympialaisissa Maker voi edustaa vuonna 2011 itsenäistynyttä Etelä-Sudania.
Muuta.
Makerin kahdeksan sisarusta kuolivat Sudanin sisällissodassa. Maker selviytyi sodasta pakenemalla maan pohjoisosissa asuneen enonsa luokse. Hän ei voinut edustaa vuoden 2012 olympialaisissa juuri itsenäistynyttä Etelä-Sudania, eikä hän halunnut edustaa Sudania.
Nastja Kolar

Nastja Kolar (s. 15. heinäkuuta 1994 Celje) on slovenialainen tennispelaaja. Parhaimmillaan hän on ollut kaksinpelissä WTA-listan sijalla 178 marraskuussa 2014 ja nelinpelissä sijalla 160 heinäkuussa 2015. Hän on voittanut urallaan neljä ITF-turnausta kaksinpelissä. Juonioreiden maailmanlistalla hän oli parhaimmillaan neljännellä sijalla vuonna 2010.
Kolar pelasi WTA-turnauksen pääsarjassa ensimmäisen kerran Portorožin turnauksessa vuonna 2009. Hän hävisi turnauksen avauskierroksella Roberta Vincille. Fed Cupissa Kolar edusti Sloveniaa ensimmäisen kerran vuonna 2012.
Antero Juntumaa

Armo Eino Antero Juntumaa, sukunimi aik. "Juntunen" (28. heinäkuuta 1921 Oulu – 18. syyskuuta 2002 Orivesi) oli suomalainen rovasti ja Suomen kristillisen liiton kansanedustaja.
Ura.
Opinnot.
Juntumaa pääsi ylioppilaaksi 1941, suoritti teologian erotutkinnon 1945, sai pappisvihkimyksen 1945 ja hän suoritti pastoraalitutkinnon 1949 (Oulu). Juntumaa valmistui myöhemmin teologian kandidaatiksi 1952 (Helsingin yliopisto), filosofian kandidaatiksi 1969 (Tampereen yliopisto) sekä teologian ja filosofian maisteriksi 1969.
Pappina ja opettajana.
Juntumaa oli jatkosodan aikana sotilasalivirkailijana ja sotilaspastorina. Sodan jälkeen hän oli ylimääräisenä pappina Virroilla 1945, Raahessa 1946–1947 ja Kiimingissä 1947. Hän oli Kotikasvatusyhdistyksen toiminnanjohtajana 1947–1948, Nivalan nuorisopappina 1948–1949, Muonion yhteiskoulun rehtorina 1949–1952 ja Raution kirkkoherrana 1952–1955. Tämän jälkeen Juntumaa oli Raahen opettajaseminaarissa vt. lehtorina 1954–1955 ja lehtorina 1955–1961, Raahen kirkkoherran apulaisena 1955–1961, Pirkanmaan yhteiskoulun vanhempana lehtorina 1961–1965, Tampereen Härmälän seurakunnan kirkkoherran apulaisena 1961–1965 ja Oriveden seurakunnan kappalaisena 1965–1984. Hän sai rovastin arvon 1982.
Eduskuntatyö.
Juntumaa oli Suomen kristillisen liiton kansanedustajana 1972–1983 edustaen Hämeen läänin pohjoista vaalipiiriä. Hän oli Kristillisen liiton eduskuntaryhmän puheenjohtajana 1974 ja kuului Parlamenttienvälisen liiton IPU:n Suomen ryhmän johtokuntaan. Hän oli ainoa kansanedustaja, joka äänesti tyhjää tammikuussa 1973 pidetyssä Suomen presidentin valintaa koskeneessa poikkeuslakiäänestyksessä.
Muut luottamustoimet.
Juntumaa oli presidentin valitsijamiehenä vuoden 1978 presidentinvaaleissa. Juntumaa oli myös Muonion ja Oriveden kunnanvaltuutettuna ja muun muassa Kristillisen liiton Pohjois-Hämeen piirin puheenjohtajana ja Kristillisen raittiustyön edustajiston varapuheenjohtajana.
Juntumaa oli mm. Pohjolan Partiopoikapiirin piiritoimikunnan jäsen 1958–1960 sekä Sininauhaliiton johtokunnan jäsen vuosina 1967–1971.
Yksityiselämä.
Suku.
Juntumaan vanhemmat olivat postikonttorinhoitaja Eino Henrik Juntumaa ja proviisori Lempi Katariina Korpikoski.
Perhe-elämä.
Juntumaa oli naimisissa vuodesta 1945 peruskoulunopettaja Helvi Tuulikki Teräksen kanssa.
Bruno Novo

Bruno Matias Novo (s. 4. toukokuuta 1982) on portugalilainen beachfutispelaaja, joka edustaa Portugalin beachfutismaajoukkuetta ja SC Bragaa. Pelipaikaltaan 181 senttimetriä pitkä ja 70 kilogrammaa painava Novo on hyökkääjä.
Novo saavutti Portugalin kanssa kultaa vuoden 2015 MM-kotikisoista Espinhosta. Hänellä on myös kaksi pronssimitalia vuosilta 2009 ja 2011. Vuoden 2015 Euroopan kisoista Bakusta Novo saavutti niin ikään pronssia Portugalin kanssa.
Novo on edustanut nykyistä seuraansa, SC Bragaa, vuodesta 2015 asti. Hän on pelannut kotimaansa seurojen lisäksi myös argentiinalaisessa Boca Juniorsissa ja italialaisessa Sambenedettese BS:ssä.
Kenttäpallo

Kenttäpallo oli keskiaikainen jalkapalloa edeltänyt urheilulaji, jossa pallo pyrittiin kaappaamaan ja viemään vastapuolen maaliin.
Säännöt.
Pelissä ei ollut sääntöjä, mikä oli merkittävin tekijä joka erotti sen jalkapallosta. Kuuluisin onnettomuus tapahtui vuonna 1280 Newcastle-upon-Tynessä. Henry de Ellingdon juoksi David le Keuta päin. Davidilla oli vyössään veitsi joka pisti Henryä vatsaan ja hän kuoli. Jos Henryllä olisi ollut tuppi tapahtumalta olisi vältytty. Toisaalta veistä käytettiin joskus tarkoituksellisesti.
Viron e-asukas

Viron e-asukas () on ohjelma, jolla eri maiden kansalaiset voivat hakea sähköistä henkilöllisyyttä Viroon. Palvelun kautta e-asukkaat pääsevät käsiksi virolaisiin verkkopalveluihin, joiden kautta he voivat esimerkiksi avata maahan pankkitilejä ja perustaa yrityksiä ilman, että heidän täytyy käydä Virossa.
Vuonna 2014 Viron hallitus hyväksyi lakiehdotuksen, jonka myötä ulkomaalaiset voivat hakea sähköistä henkilöllisyyttä Virossa. Laki tuli voimaan marraskuussa 2014. Laki ei kuitenkaan mahdollista kansalaisuutta eikä oleskelulupaa. Viron e-asukkuus, joka sisältää sirullisen tunnistekortin, maksaa 100 euroa.
Ensimmäinen e-asukkuus myönnettiin 1. joulukuuta 2014 brittiläiselle toimittajalle, Edward Lucasille. Heinäkuussa 2015 e-asukkuutta oli hakenut yli 3 800 ulkomaalaista, joista suomalaisia (916), venäläisiä (442) ja ukrainalaisia (227). Vuoden 2023 loppuun mennessä yli 109 000 ihmistä 181 maasta oli saanut Viron e-asukkaan aseman. Alle kymmenessä vuodessa ohjelman käynnistämisen jälkeen Viron e-asukkaat ovat perustaneet yli 28 500 virolaista yritystä, ja tämä luku kasvaa edelleen nopeasti.
Monacon automuseo

Monacon automuseo ("La collection de voitures anciennes") on Monacossa oleva automuseo, jossa esillä olevat autot ovat Monacon hallitsijoiden keräämiä. Museon perustana on ruhtinas Rainierin yksityiskokoelma, jonka hänen poikana ruhtinas Albert järjesteli uudelleen vuonna 2012.
Museossa on näytteillä musta Chrysler Imperial V8, joka oli vastassa Grace Kellyä Monacon satamassa 12. huhtikuuta 1956 hänen saapuessaan häihinsä. Näytteillä on myös Sunbeam Alpine, jolla Grace Kelly ja Cary Grant ajoivat elokuvassa Varkaitten paratiisi.
Suomalaisiin liittyviä autoja museossa ovat Kimi Räikkösen ajama McLaren MP4-19 vuodelta 2004, sekä Ari Vatasen ja Terry Harrymanin MM-rallia vuonna 1985 ajama Peugeot 205 turbo 16.
Paltaniementie

Paltaniementie on museotie Paltaniemen kylässä Kajaanissa, Oulujärven etelärannalla. Museotiehen kuuluva Paltaniemen kirkkotie ja kylä sisältyvät Museoviraston inventoimiin valtakunnallisesti merkittäviin rakennettuihin kulttuuriympäristöihin. Paltaniemi kuuluu myös valtakunnallisesti merkittäviin maisema-alueisiin. Matkaa Kajaanin keskustaan on vajaa kymmenen kilometriä. Tiestä tuli museotie vuonna 1982.
Museotie.
Museotien pituus on nykyään 2,95 kilometriä. Siihen kuuluu Pappilanniementie eli yhdystie 19056 ja sen itäpuolella noin 550 metrin mittainen osuus Kirkkoniemi–Paltaniemi maantiestä nro 8801, katunimeltään Sutelantiestä. Pappilanniemessä tien päässä on kääntöpaikka, joka ei kuulu museotiehen. Alkuperäinen museotien pituus oli 3,3 kilometriä, lyhennys on johtunut jalankulun ja pyöräilyn järjestelyistä. Jalankulun ja pyöräilyn väylää on Pappilanniementiellä maantien 8801 liittymän ja kylätalon välillä noin 40 metrin ja Sutelantiellä noin 80 metrin matkalla.
Museotie on keskimäärin 5,9 metriä leveä ja päällystetty pehmeällä asfalttibetonilla. Tien varren maisemia ovat näkymät Oulujärvelle ja rantametsä, nauhamainen asutus kylätien varressa, metsäiset maisemat Pappilanniemen päässä ja avoimet viljelymaisemat.
Liikenneviraston museotiekokoelmassa Paltaniementie edustaa ajallisesti 1600–1700-luvun tieverkon rakentumista. Tie on osa Oulun ja Kuopion välistä varhaista tieyhteyttä, saman välin myöhemmin muodostuneita yhteyksiä edustaa Saviselkä–Piippola-museotie.
Tien historia.
Paltaniemi asutettiin 1550-luvulla ja 1500-luvun lopussa siitä tuli kirkollinen ja hallinnollinen keskus. Paltaniemeen johtava kesätie teetettiin kulkukelpoiseksi 1610, aluksi vain ratsutieksi. Vuonna 1634 Paltaniemeen oli määrätty maantien varteen kestikievari ja 1682 tie määrättiin tehtäväksi vaunuilla ajettavaksi. Oulujärven pohjoispuolelle valmistui vuonna 1857 tie Oulusta Kajaaniin. Paltaniemellä oli vielä merkitystä talvitien osana. Merkitys väheni vasta 1900-luvulla, kun maantien talvikunnossapito vakiintui ja autoliikenne yleensäkin lisääntyi.
Paltamon emäkirkolta oli tehty tiepohja Kajaaniin 1651. Museotie on osa tätä tietä ja tien linjauksen oletetaan säilyneen siltä ajalta, samoin tien tasausviivan. eli tien keskikohdan korkeusvaihtelun.
Paltaniemessä oli Oulujärven pitäjän keskuskylä vuodesta 1599 lähtien ja 1640-luvulta lähtien se oli Paltamon pitäjän kirkonkylä. Kylän hallinnollinen merkitys säilyi 1850-luvulle saakka. Paltaniementien kulttuurikohteita ovat muun muassa Paltamon seurakunnan omistama Paltamon vanha kirkko eli Paltaniemen kuvakirkko museotien varrella ja Eino Leinon syntymäkoti Hövelö tien lähistöllä.
Finnish Blues Awards

Finnish Blues Awards on suomalainen blues-musiikin palkintogaala, joka järjestettiin ensimmäisen kerran 21. maaliskuuta 2015 Helsingissä, Virgin Oil Co -ravintolassa .
Historia.
Ensimmäisessä gaalassa palkittiin vuoden parhaita kolmessa eri kategoriassa sekä jaettiin elämäntyöpalkinto. Gaalassa esiintyivät Robbie Hill, Huff &amp; Puff, Erja Lyytinen, Honey B &amp; T-Bones, Lena &amp; The Slide Brothers, Micke Björklöf &amp; Bluestrip, Little Willie &amp; Night Train, Jo' Buddy &amp; Down Home King III, Helge Tallqvist &amp; Ina Forsman Combo, White Knuckles Trio. Juontajina Lauri "Arno" Ankerman ja Olavi Rytkönen.
Allan Pietarinen

Aarne Allan Pietarinen (4. toukokuuta 1929 Helsinki – 21. elokuuta 2014) oli suomalainen koripalloilija.
Työväen Maila-Poikien kasvatti Pietarinen edusti kasvattajaseuraansa SM-sarjassa vuosina 1946–1955. Pisteitä hän teki viidellä eri kaudella. Koripalloliiton tietokannan mukaan Pietarinen saavutti pelaajaurallaan viisi SM-hopeaa ja kolme SM-pronssia mestaruuden jäätyä puuttumaan.
Suomen maajoukkueessa Pietarinen pelasi vuosina 1951–1953 18 ottelua 1,7 pisteen keskiarvolla. Hän kuului Suomen joukkueisiin Ranskan 1951 (Suomi yhdeksäs) ja Neuvostoliiton 1953 (Suomi 12:s) EM-kilpailuissa.
Forrest Gump (hahmo)

Forrest Gump on päähenkilö Winston Groomin humoristisessa romaanissa "Forrest Gump" ja siihen perustuvassa samannimisessä elokuvassa. Elokuvassa häntä esittää Tom Hanks. Forrest Gump on hieman yksinkertainen, mutta vilpitön mies, joka päätyy mukaan useisiin Yhdysvaltain historian merkittäviin tapahtumiin ja saavuttaa menestystä eri ammateissa. Tapahtumat sijoittuvat 1950–1980-luvuille.
Forrest Gump on lähtöisin Alabamasta, Greenbow-nimisestä pikkukaupungista. Forrestin kielioppi ei ole huippuluokkaa ("Muut pingisjoukkueen pelaajat on tosi mukavia kavereita, ketkä tulee vähän kaikilta elämänaloilta, ja ne on minulle hirmu mukavia. Kinuskit on kanssa mukavia, kovasti toisenlaisia vinosilmiä kuin ne mitä minä näin Vietnamissa. Ensinnäkin nämä on siistiä ja puhtaita vinosilmiä ja oikein kohteliaita. Ja toiseksi nämä ei yritä murhata minua."). Hän koettaa tehdä aina oikein, ja tämä saattaa hänet usein vaikeuksiin ja toisinaan sankaritekoihin. Gumpista tulee muun muassa Vietnamin sodan veteraani, katkarapukasvattaja ja amerikkalaisen jalkapallon sekä myöhemmin pöytätenniksen pelaaja. Kirjassa hänestä tulee myös muun muassa huuliharpisti, painija, astronautti ja shakkimestari, mutta elokuvasta nämä vaiheet on jätetty pois. Forrestin ystävä ja ainoa rakkaus on lapsesta asti tuttu Jenny Curran. Hippinuoruuden jälkeen Jennyn arvomaailma asettuu tasapainoisempiin uomiin eivätkä kaikki Forrestin tekemät ratkaisut miellytä häntä. Forrest Gump tervehtii lähes kaikkia kohtaamiaan ihmisiä sanomalla ”Minun nimeni on Forrest. Forrest Gump”.
Gumpin ollessa lapsi, heidän kotiinsa majoittautunut Elvis Presley kehitti Forrestin kummallisesta kävelytyylistä tunnetun lantionheiluttamisliikkeensä.
Forrest on vuonna 2012 nimetty Forbesin 15 rikkaimman kuvitteellisen hahmon listalle 5,7 miljardin dollarin omaisuudellaan, jonka Gump ansaitsee sijoittaessaan Apple-yritykseen. "Forrest Gump" -elokuvassa Forrestin sanotaan olleen inspiraatio iPadille, sillä Steve Jobs halusi tehdä tietokoneen, joka olisi ”tarpeeksi yksinkertainen Forrestille”.
Angelina Žuk-Krasnova

Angelina Sergejevna Žuk-Krasnova (, o.s. "Žuk", s. 7. helmikuuta 1991 Irkutsk) on venäläinen seiväshyppääjä. Moskva Irkutskajaa edustavan Žuk-Krasnovan valmentajina toimivat Vladimir Šulgin, Sergei Porolin ja Juri Didenko.
Ura.
Žuk-Krasnova sijoittui vuoden 2013 MM-kilpailuissa Moskovassa finaalin seitsemänneksi. Seuraavan vuoden EM-kilpailuista Zürichistä hän voitti pronssia tuloksella 460. Vuoden 2014 Continental Cupissa Žuk-Krasnova sijoittui toiseksi. Hän voitti alle 23-vuotiaiden EM-kultaa vuonna 2013 Tampereelta ennätyksellään 470.